มันนี่ทุูเดย์
ธปท.ขายพันธบัตร
22 ก.ค. 2559

ธปท.ขายพันธบัตร
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) กล่าวว่า ได้ออกประกาศกำหนดแผนการออกพันธบัตร ธปท. อายุไม่เกิน 15 วันในเดือน ก.ค. 2559 โดยจะออกประมูลขายพันธบัตรรุ่น พ. 29/14/59 วงเงิน 4.5 หมื่นล้านบาท อายุ 14 วัน ซึ่งจะเปิดประมูลขายในวันที่ 22 ก.ค.นี้ ครบกำหนดอายุพันธบัตรในวันที่ 9 ส.ค. 2559 ทั้งนี้ ธปท.ดำเนินการเพื่อดูดซับสภาพคล่องในระบบให้อยู่ในระดับที่เหมาะสม สอดคล้องกับอัตราดอกเบี้ยนโยบายและความต้องการของระบบเศรษฐกิจ
ขยายเวลา
นายวิสุทธิ์ ศรีสุพรรณ รมช.คลัง เปิดเผยว่า คณะกรรมการธนาคารได้ขยายระยะเวลาการรับสมัครตำแหน่งกรรมการผู้จัดการธนาคารกรุงไทย ออกไปจากที่กำหนดปิดรับสมัครในวันที่ 15 ก.ค. ขอให้ใจเย็นๆ เรื่องคัดเลือกเอ็มดีกรุงไทยที่เงียบไปไม่ใช่ไม่มีใครสมัคร แต่ขณะนี้ยังไม่มีความคืบหน้า